ቅምሻ የ2 ደቂቃ ገደማ ንባብ የቻይናው ገበሬ ታሪክ በአላን ዋትስ አንድ ቻይናዊ ገበሬ ነበር አንድ ቀን ፈረሱ ይጠፋበታል ያን ቀን ሁሉም ጎረቤቶቹ ሊያፅናኑት ቤቱ ድረስ መጥተው ፈረስህ መጥፋቱን ሰማን ይህ መቼም በጣም የሚያሳዝን ነገር ነው ይሉታል ገበሬውም ሊሆን ይችላል ብሎ ይመልስላቸዋል በማግስቱ ያ የጠፋበት ፈረስ ሌሎች ሰባት የዱር ፈረሶችን ይዞ ወደ ቤት ይመለሳል ይህንን የሰሙት ጎረቤቶቹ አሁንም ይመጡና ዋው አሁን እንግዲህ የስምንት ፈረሶች ጌታ ሆንክ ማለት ነው ምንኛ የታደልክ ሰው ነህ እባክህ ይሉታል ገበሬው ግን አሁንም ምላሹ ሊሆን ይችላል ነበር በማግስቱ የገበሬው ልጅ አንዱን የዱር ፈረስ ሊገራው ፈልጎ ጀርባው ላይ ወጥቶ ሲጋልብ ያ ፈረስ መሬት ላይ ይጥለውና የልጁ እግር ይሰበራል ጎረቤቶቹም እንደልማዳቸው ገበሬው ቤት መጥተው ውይ ምን ክፉ ነገር ገጠመህ እባክህ የልጅህ እግር መሰበሩ በጣም የሚያሳዝን ነገር ነው ይሉታል የገበሬው ምላሽ ግን አሁንም ሊሆን ይችላል የሚል ሆነ በማግስቱ ለብሄራዊ ውትድርና ሰው የሚመለምሉ የመከላከያ መኮንኖች ወደ ሰፈሩ ይመጡና የዚያን ገበሬ ልጅ ትተው የሌሎችን ወላጆች ልጆች መዝግበው ይሄዳሉ አሁንም እነዚያ የገበሬው ጎረቤቶች መጥተው ይኸው ልጅህ እግሩ ስለተሰበረ ለውትድርና ሳይመለመል ቀረ አንተ እድለኛ ሰው ነህ ይሉታል የዚያ ገበሬ ምላሽ ግን አሁንም ሊሆን ይችላል የሚል ነበር ከተረቱ ሊወሰድ የሚችለው አንደኛው መልዕክት የተፈጥሮ ሂደት እጅግ በጣም ውስብስብና እርስ በራሱ የተያያዘ ሂደት እንደሆነና በዚያ ሂደት ውስጥ የሚከሰት ማንኛውም ነገር ጥሩ ይሁን መጥፎ ለመለየት በእውነቱ የማይቻል ነገር እንደሆነ ነው ብዙ ጊዜ አንድን ገጠመኝ ነገር ክስተት የምንጠላው ከሆነ መጥፎ ከወደድነው ደግሞ ጥሩ እንደሆነ አድርገን እንፈርጃለን ነገር ግን መጥፎው ያለ ጥሩው ወይም በተቃራኒው ጥሩው ያለ መጥፎው ነገር ሊኖር አይችልም በአጭሩ በሕይወታችን ውስጥ ጥሩ ይሁን መጥፎ ምንም ዓይነት ነገር ቢከሰት ያ ክስተት ወደፊት ምን ዓይነት ውጤት መዘዝ ሊያመጣ እንደሚችል ፈጽሞ አናውቅም ምንጭ ኢንተርኔት Sintayehu Chanyalew እንዳጋራው goferebooks